**VSI SKLOPI 1, 2, 3**

**PRILOGA 1: Specifikacije**

**Javni razpis:**

**Razvoj digitalnih kompetenc in temeljnih znanj računalništva in informatike 2024 - 2026**

**Kazalo:**

[1. Opis aktivnosti 2](#_Toc165983833)

[SKLOP 1: Razvoj in preverjanje digitalnih kompetenc učečih se in SKLOP 2: Razvoj in preverjanje digitalnih kompetenc učečih se na osnovnih šolah s prilagojenim program in Zavodih za vzgojo in izobraževanje otrok in mladostnikov s posebnimi potrebami 2](#_Toc165983834)

[SKLOP 3: Razvoj temeljnih znanj računalništva in informatike učečih se 7](#_Toc165983835)

[2. Kazalniki inovativni oddelki/skupine in učnih scenarij 12](#_Toc165983836)

[3. Upravičeni stroški 12](#_Toc165983837)

[4. Komplementarnost z drugimi projekti 13](#_Toc165983838)

# Opis aktivnosti

Predmet javnega razpisa je razvoj digitalnih kompetenc in temeljnih znanj RIN v inovativnih oddelkih oz. skupinah oz. programih na VIZ. Razdeljen je v naslednje tri sklope:

* SKLOP 1: Razvoj in preverjanje digitalnih kompetenc učečih se
* SKLOP 2: Razvoj in preverjanje digitalnih kompetenc učečih se na osnovnih šolah s prilagojenim program in Zavodih za vzgojo in izobraževanje otrok in mladostnikov s posebnimi potrebami
* SKLOP 3: Razvoj temeljnih znanj računalništva in informatike učečih se.

Podrobnejši opis aktivnosti je razdeljen po sklopih.

## SKLOP 1: Razvoj in preverjanje digitalnih kompetenc učečih se in SKLOP 2: Razvoj in preverjanje digitalnih kompetenc učečih se na osnovnih šolah s prilagojenim program in Zavodih za vzgojo in izobraževanje otrok in mladostnikov s posebnimi potrebami

**Strokovne podlage:**

1. področje digitalnih kompetenc:

* Evropski okvir DigComp 2.1: [FINAL(Print)-DigComp2.1Booklet.indd (zrss.si; slovenski prevod)](https://www.zrss.si/pdf/digcomp-2-1-okvir-digitalnih-kompetenc.pdf) in njegovo nadgradnjo,
* Evropski okvir DigComp 2.2: [DigComp: The Digital Competence Framework for citizens](https://ec.europa.eu/jrc/en/digcomp) (v teku prevajanja v slovenski jezik) in
* orodja za vrednotenje/preverjanje digitalnih kompetenc in temeljnih znanj RIN (npr. Francija PIX.fr:  [Accueil | Pix](https://pix.fr/), [Digico - Homepage](https://skillify.digico.global/?lang=en));

1. ključne in druge kompetence ter spretnosti:

* priporočilo Sveta EU o ključnih kompetencah za vseživljenjsko učenje, maj 2018, [https://eur-lex.europa.eu/legal-content/SL/TXT/PDF/?uri=CELEX:32018H0604(01),](https://eur-lex.europa.eu/legal-content/SL/TXT/PDF/?uri=CELEX:32018H0604(01))
* Taksonomija izobraževanja 4.0, Bela knjiga, World Economic Forum, 2023,<https://www3.weforum.org/docs/WEF_Defining_Education_4.0_2023.pdf.>

**Aktivnosti:**

* + 1. **Analiza stanja**

Priprava podrobnejše analize stanja digitalnih kompetenc učečih se na posameznem VIZ. Analiza (popis izhodiščnega stanja, zbiranje obstoječih praks) bo osnova za opredelitev ustreznih in konkretnih aktivnosti na posameznem VIZ.

* + 1. **Celovito načrtovanje, razvijanje, implementacija in evalvacija vzgojno izobraževalnega procesa**

Vključevanje digitalnih kompetenc v vzgojno-izobraževalni proces z razvojem in preizkušanjem sodobnih didaktičnih pristopov premišljene uporabe orodij in storitev (aplikacije, programska oprema, storitve v oblaku itd.) za učinkovito personalizirano ter sodelovalno učenje in poučevanje, ki zajema:

**2.1) razvojne dejavnosti na ravni projekta** (konzorcijski partnerji in zunanjih izvajalci)

Na ravni projekta se oblikujejo razvojne skupine z naslednjimi nalogami:

* oblikovanje in nadgradnje kataloga kompetenc, ki zajema nabor kompetenc, kriterijev uspešnosti ter predloge standardov znanj;
* razvoj novih in nadgradnja obstoječih didaktičnih pristopov in strategije poučevanja in učenja;
* opredelitev glavnih elementov učnih scenarijev (usklajeno z ministrstvom), potrjevanje in objava učnih scenarijev;
* opredelitev glavnih elementov pristopov VIZ za razvoj digitalnih kompetenc učečih se (npr. vsebinski in organizacijski elementi, vključno s katalogom kompetenc in kriteriji uspešnosti; upoštevanje posebnosti na posameznem VIZ v lokalnem prostoru VIZ; vključevanje vseh deležnikov na VIZ - vodstvo, strokovni delavci, učeči se);
* priprava protokolov za razvojno načrtovanje VIZ, spremljanje pouka oz. dejavnosti, medpredmetno sodelovanje, timsko delo, postopek priprave učnih scenarijev, opredelitev in vrednotenje kompetenc;
* priprava programov usposabljanja, delovnih srečanj, mreženj;
* priprava instrumentarija za evalvacijo (vključno s spremljanjem napredka učečih se);
* priprava načrta uvajanja sprememb po koncu projekta vključno z vrednotenjem kompetenc.

**2.2) razvojne dejavnosti na ravni VIZ**

Na vsakem VIZ se oblikujeta skupini:

* **razvojni tim,** katerega člani sovsajravnatelj in 3 strokovni delavci, od tega vsaj 1 digitalni koordinator (npr. ROID);
* **projektna skupina**, v katero so vključeni strokovni delavci VIZ in morebitni zunanji izvajalci.

Naloge skupin so:

1. **razvojni tim** na VIZ:
   * + oblikovanje načrta VIZ, ustvarjanje pogojev za izvajanje razvojnega dela in uvajanje sprememb v projektu vključno s psihološkimi pripravami sodelujočih na uvajanje sprememb o smiselnosti razvoja kompetenc;
     + načrtovanje in implementacija razvojnega dela ter uvajanja sprememb: kdaj načrtovati, kdo načrtuje, kaj naj načrt vsebuje, predvideti dovolj časa za načrtovanje, izbira primernega prostora (fizični in virtualni), razvoj ugodne klime, počutja in dobrih odnosov, fleksibilne organizacijske oblike na ravni VIZ (urnik, uporaba prostorov, distribuirano vodenje, avtonomija), zagotavljanje minimalnih tehničnih standardov za izvajanje projekta ter podpornih okolij;
     + razvoj in priprava podrobnejšega kataloga digitalnih kompetenc (zajema nabor kompetenc, kriterije uspešnosti), ki se bodo razvijale v okviru projekta;

* medpredmetno načrtovanje usvajanja digitalnih kompetenc na začetku vsakega šolskega leta in usklajevanje med letom v izbranih inovativnih oddelkih (izvedbeni kurikul);
  + - priprava predlogov projektni skupini na VIZ za izvajanje aktivnosti;
    - načrtovanje tednov dejavnosti;
    - spremljanje izvedbe projekta, sprotno ugotavljanje uspešnosti predvidenih dejavnosti, doseganje operativnih ciljev in vmesnih rezultatov;
    - sodelovanje in koordinacija priprave in objave vzorčnih učnih scenarijev;
    - organizacija in izvedba usposabljanj na VIZ, ki ne potekajo v okviru projekta Digitrajni učitelj;
    - udeležba na delovnih srečanjih in konferencah;
    - priprava in objava pristopa razvoja digitalnih kompetenc učečih se na VIZ (t. i. šolski pristop), ki zajema vsebinske in organizacijske elemente, vključno s katalogom kompetenc, ter načrt širjenja rezultatov projekta in uvajanja sprememb po koncu projekta;

**B) projektna skupina na VIZ:**

* sodelovanje pri oblikovanju in implementaciji načrta za razvojno delo in uvajanje sprememb;
* sodelovanje pri razvoju in pripravi kataloga digitalnih kompetenc ter izvedbenega kurikula;
* vzajemno sodelovanje pri oblikovanju didaktičnih pristopov, strategij poučevanja in učenja;
* preizkušanje in testiranje v inovativnih oddelkih oz. skupinah;
* sodelovanje pri evalvaciji projekta;
* udeležba na usposabljanjih projekta, delovnih srečanjih;
* sodelovanje pri pripravi in objavi pristopa razvoja digitalnih kompetenc učečih se na VIZ.

**2.3) Inovativni oddelki oz. skupine na VIZ**

1. **Vključevanje oddelkov oz. skupin v projekt**

V času projekta je treba zagotoviti na posameznem VIZ vsaj 6 inovativnih oddelkov oz. skupin.

Predvidena dinamika vključevanja:

* v šolskem letu 2024/25 sta vključena vsaj 2 oddelka oz. skupini, v katerih se bodo digitalne kompetence razvijale pri vsaj treh predmetih (šole) ali področjih dejavnosti (vrtci);
* v šolskem letu 2025/26 so vključeni vsaj 4 oddelki oz. skupine, v katerih se bodo digitalne kompetence razvijale pri vsaj treh predmetih (šole) ali področjih dejavnosti (vrtci).

Inovativni oddelek zajema učence/dijake oz. študente iz višješolskega programa.

Inovativna skupina zajema otroke.

Posamezni VIZ lahko vključi tudi manjše število oddelkov, vendar pa mora biti kazalnik o številu inovativnih oddelkov oz. skupin na ravni projekta dosežen.

1. **Aktivnosti strokovnih delavcev v inovativnih** **oddelkih oz. skupinah**

Preizkušanje in testiranje v inovativnih oddelkih oz. skupinah zajema:

* + - medpredmetno načrtovanje pouka in drugih dejavnosti (vključno z avtentičnimi nalogami, projektnim delom, sodelovalnim učenjem, formativno spremljanje ipd.; smiselno je pripraviti skupni izvedbeni načrt razvoja digitalnih kompetenc za vse vključene predmete oz. dejavnosti, vključno s kriteriji uspešnosti);
    - vsebinsko in časovno usklajeno izvajanje v oddelku oz. skupini vključno s preverjanjem in vrednotenjem digitalnih kompetenc;
    - vzajemna refleksija (npr. kritično prijateljevanje in kolegialne hospitacije s protokolom spremljanja pouka ter predlogi za nadgradnjo);
    - vzajemno oblikovanje vzorčnih učnih scenarijev.

1. **Aktivnosti učečih se v inovativnih** **oddelkih oz. skupinah:**

Personalizirano in sodelovalno učenje: ozaveščena in trajna aktivna vloga učečega se (vključno z lastništvom, ang. ownership) v vseh fazah in dejavnostih vzgojno-izobraževalnega procesa:

* pri načrtovanju (vključno z izbiro in upravljanjem učnih poti posameznika);
* izvedbi (vključno z vzajemnim učenjem in vrednotenjem, pravočasnostjo in kakovostjo (večkratnih) povratnih informacij, zbiranjem dokazov in rezultatov učenja ter sprotno samorefleksijo);
* evalvaciji (vključno s samoevalvacijo).

Razvoj personaliziranega in sodelovalnega učenja v posameznem oddelku se mora razvijati več let, da bodo učeči se ponotranjili procese razvoja kompetenc. Učeči se naj bodo že na začetku seznanjeni, da bodo soudeleženi pri razvoju in testiranju učnih strategij. Tako bodo dejavnosti prispevale tudi k razvoju samouravnavanja in vseživljenjskega učenja.

1. **Sodelovanje z zunanjimi izvajalci**

Vsak VIZ sodeluje z vsaj enim zunanjim izvajalcem na področju izobraževanja, ki ni partner konzorcija. Zunanji izvajalci so lahko ključni deležniki na področju izobraževanja (VIZ, javni zavodi po 28. členu ZOFVI, visokošolski zavodi, javni raziskovalni in infrastrukturni zavodi, javne organizacije za izobraževanje odraslih itd.) in zunanji deležniki (npr. podjetja, neprofitne organizacije, gospodarska ali obrtna zbornica, društva in druge organizacije civilne iniciative, mladinske organizacije, lokalne skupnostni, posamezniki itd.). Zunanji izvajalec v projektu sodeluje pri načrtovanju, izvedbi in evalvaciji dejavnosti za učeče na VIZ.

S tem bo zagotovljeno celovito iskanje rešitev problemov iz realnega sveta, in sicer z razvijanjem in prenosom znanja ter generiranjem skupnih aktivnosti VIZ in zunanjih izvajalcev, s katerim učeči se rešujejo aktualne družbene in industrijske probleme ter pri tem razvijajo znanja in kompetence (ključne kompetence, spretnosti 21. stoletja, kompetence za življenje itd.). Tak način delovanja aktivno prispeva k transformaciji izobraževanja in njegovi smiselni, učinkoviti in premišljanji vlogi v družbi.

**2.4) Tedni dejavnosti za vse deležnike**

V času projekta je treba na posameznem VIZ zagotoviti vsaj 3 tedne dejavnosti, ki so namenjene vsakodnevnemu razširjanju aktivnosti in rezultatov med vse deležnike na VIZ (vključno s promocijo in objavo aktivnosti na spletni strani VIZ): vzgojitelji, učitelji oz. drugi strokovni ter vodstveni delavci, učeči se.

Predvidena dinamika izvajanja tednov aktivnosti:

* v šolskem letu 2024/25 je izveden vsaj 1 teden aktivnosti,
* v šolskem letu 2025/26 sta izvedena vsaj 2 tedna aktivnosti.

OPOMBA: Ni obvezno, da se prilagaja urnik v tem tednu. Priporočljive so dejavnosti tako med poukom kot izven ter vključevanje staršev/skrbnikov ter (lokalnih) zunanjih deležnikov.

* + 1. **Vzpostavljena strokovna učeča se skupnost na ravni projekta**

Aktivnosti v okviru učeče se skupnosti:

* priprava in izvedba različnih oblik usposabljanj, ki ne potekajo v okviru projekta Digitrajni učitelj;
* virtualna učeča se skupnost za deljenje in (vzajemno) vrednotenje primerov dobrih praks ter strokovne diskusije;
* grozdenje in redna izmenjava dobre prakse med posameznimi VIZ (npr. hospitacije s protokoli spremljanja, kritično prijateljevanje);
* redna srečanja (na daljavo ali v živo) s predstavitvami in vrednotenjem primerov dobrih praks vseh udeležencev projekta;
* študijski obiski doma in v tujini.
  + 1. **Evalvacija projekta**

Evalvacija napredka učečih se poteka neodvisno od ostalih aktivnosti projekta (usklajeno z ministrstvom) ter vključuje pripravo in izboljšave metodologije in instrumentarija za merjenje napredka digitalnih kompetenc učečih se.

Ob zaključku projekta se pripravi končno evalvacijsko poročilo.

* + 1. **Promocija in diseminacija**

Promocija aktivnosti in rezultatov projekta je namenjena različnim deležnikom v nacionalnem in mednarodnem prostoru.

Promocija zajema:

a) Objave in predstavitve:

* novice in strokovni prispevki na Slovenskem izobraževalnem omrežju SIO.si;
* na spletnih straneh VIZ in drugih;
* na družbenih omrežjih;
* v strokovnih in znanstvenih revijah;
* na srečanjih ključnih in zunanjih deležnikov (študijske skupine in druga delovna srečanja strokovnih skupin);
* na konferencah doma in v tujini (za strokovne in vodstvene delavce, raziskovalce, razvijalce šolskih politik);
* v nacionalnih, regionalnih in lokalnih medijih (tiskanih in elektronskih, radio, TV);
* drugo (letaki, brošure, video, podkasti itd.);

b) Aktivno vključevanje in predstavitev rezultatov projekta na dnevih varne rabe interneta, domačih in mednarodnih tekmovanjih, natečajih, razstavah, učilnicah prihodnosti (npr. na fakultetah, Evropskem šolskem omrežju) ipd.

* + 1. **Vodenje in koordinacija projekta**

Vodenje in koordiniranje projekta zajema vsebinsko in organizacijsko načrtovanje in izvajanje projekta ter zagotavljanje človeških in materialnih virov na nivoju partnerjev konzorcija.

Vodenje projekta zajema tudi redno spremljanje aktivnosti, sprotno ugotavljanje uspešnosti predvidenih dejavnosti, doseganje operativnih ciljev in vmesnih rezultatov ter usmeritve za sprotno nadgradnjo razvojnih dejavnosti projekta.

Pomembno je razporejanje nalog med sodelavce projekta, zagotavljanje učinkovite organizacije dejavnosti, izvajanje administrativnih nalog, zagotavljanje priprave in dosledne uporabe protokolov, priprava podrobnejšega načrta dejavnosti na VIZ itd.

Za učinkovito izvajanje aktivnosti projekta je treba zagotoviti:

* koordinacijo projekta med partnerji (vključno z izvajanjem agilnih metod projektnega vodenja);
* redna srečanja vodstva projekta;
* redna srečanja razvojnih skupin;
* redna srečanja koordinatorjev vključenih VIZ;
* redna (npr. polletna) srečanja ravnateljev;
* redna srečanja razvojnega tima posameznega VIZ;
* proaktivno redno sodelovanje z ostalimi projekti in dejavnostmi na vsebinskem področju projekta;
* redna poročanja o izvedenih aktivnostih in srečanja s skrbnikom pogodbe na strani ministrstva;
* aktivna udeležba na delovnih sestankih ministrstva.

## SKLOP 3: Razvoj temeljnih znanj računalništva in informatike učečih se

Pri pripravi in izvedbi projektov je treba upoštevati strokovne podlage, in sicer za:

1. področje temeljnih vsebin RIN:
   * Digitalne kompetence nas naučijo držati pero, računalništvo in informatika nas uči pisati zgodbe,<https://redmine.lusy.fri.uni-lj.si/attachments/download/3040/Porocilo_RINOS_7_5_21.pdf> in
   * Okvira računalništva in informatike od vrtca do srednje šole, <https://redmine.lusy.fri.uni-lj.si/attachments/download/3060/Porocilo_RINOS_10_1_22.pdf>
2. ključne in druge kompetence ter spretnosti:

* priporočilo Sveta EU o ključnih kompetencah za vseživljenjsko učenje, maj 2018, [https://eur-lex.europa.eu/legal-content/SL/TXT/PDF/?uri=CELEX:32018H0604(01),](https://eur-lex.europa.eu/legal-content/SL/TXT/PDF/?uri=CELEX:32018H0604(01))
* Taksonomija izobraževanja 4.0, Bela knjiga, World Economic Forum, 2023,<https://www3.weforum.org/docs/WEF_Defining_Education_4.0_2023.pdf.>

**Aktivnosti:**

**1. Analiza stanja**

Priprava podrobnejše analize stanja temeljnih znanj RIN učečih se na posameznem VIZ. Analiza (popis izhodiščnega stanja, zbiranje obstoječih praks) bo osnova za opredelitev ustreznih konkretnih aktivnosti na posameznem VIZ.

* + - 1. **Celovito načrtovanje, razvijanje, implementacija in evalvacija vzgojno izobraževalnega procesa**

Vključevanje temeljnih vsebin RIN v vzgojno-izobraževalni proces z razvojem in preizkušanjem sodobnih didaktičnih pristopov premišljene uporabe orodij in storitev (aplikacije, programska oprema, storitve v oblaku, itd.) za učinkovito personalizirano in sodelovalno učenje in poučevanje, ki zajema:

**2.1) razvojne dejavnosti na ravni projekta** (konzorcijski partnerji in zunanjih izvajalci)

Na ravni projekta se oblikujejo razvojne skupine z naslednjimi nalogami:

* oblikovanje in nadgradnje kataloga temeljnih znanj RIN, ki zajema nabor znanj, kriterije uspešnosti in predloge standardov znanj (ponudba novih vsebin, ki jih ni v obstoječem kurikulu vrtca, učnih načrtih OŠ ter učnih načrtih in katalogih znanj SŠ in VSŠ, skladno s poročilom RINOS Priloga 1.1 Dodatek specifikacijam);
* razvoj novih in nadgradnja obstoječih didaktičnih pristopov ter strategij poučevanja in učenja z uporabo razpoložljive digitalne tehnologije na VIZ (STEM kompleti, 3D tiskalniki, Microbiti, Ardoino, robotki itd.);
* opredelitev glavnih elementov učnih scenarijev (usklajeno z ministrstvom), potrjevanje in objava učnih scenarijev;
* opredelitev glavnih elementov pristopov VIZ za razvoj temeljnih znanj RIN učečih se (npr. vsebinski in organizacijski elementi, vključno s katalogom znanj RIN in kriteriji uspešnosti; upoštevanje posebnosti na posameznem VIZ v lokalnem prostoru VIZ; vključevanje vseh deležnikov na VIZ - vodstvo, strokovni delavci, učeči se);
* priprava protokolov za razvojno načrtovanje VIZ, spremljanje pouka oz. dejavnosti, medpredmetno sodelovanje, timsko delo, postopek priprave učnih scenarijev, opredelitev in vrednotenje temeljnih znanj RIN;
* priprava programov usposabljanja, delovnih srečanj, mreženj;
* priprava instrumentarija za evalvacijo (vključno s spremljanjem napredka učečih se);
* priprava načrta uvajanja sprememb po koncu projekta vključno z vrednotenjem znanj.

**2.2) razvojne dejavnosti na ravni VIZ**

Na vsakem VIZ se oblikujeta skupini:

* **razvojni tim,** katerega člani soravnatelj in vsaj 2 strokovna delavca, od tega vsaj 1 s področja RIN;
* **projektna skupina**, v katero so vključeni strokovni delavci VIZ in morebitni zunanji izvajalci.

Naloge skupin so:

1. **razvojni tim** na VIZ:
   * + oblikovanje načrta VIZ, ustvarjanje pogojev za izvajanje razvojnega dela in uvajanje sprememb v projektu vključno s psihološkimi pripravami sodelujočih na uvajanje sprememb o smiselnosti razvoja znanj;
     + načrtovanje in implementacija razvojnega dela ter uvajanja sprememb: kdaj načrtovati, kdo načrtuje, kaj naj načrt vsebuje, predvideti dovolj časa za načrtovanje, izbira primernega prostora (fizični in virtualni), razvoj ugodne klime, počutja in dobrih odnosov, fleksibilne organizacijske oblike na ravni VIZ (urnik, uporaba prostorov, distribuirano vodenje, avtonomija), zagotavljanje minimalnih tehničnih standardov za izvajanje projekta ter podpornih okolij;
     + razvoj in priprava podrobnejšega kataloga temeljnih znanj RIN (zajema nabor kompetenc, kriterije uspešnosti), ki se bodo razvijale v okviru projekta;

* medpredmetno načrtovanjena področju temeljnih vsebin RIN na začetku vsakega šolskega leta in usklajevanje med letom v izbranih inovativnih oddelkih (izvedbeni kurikul);
  + - priprava predlogov projektni skupini na VIZ za izvajanje aktivnosti;
    - načrtovanje tednov dejavnosti;
    - spremljanje izvedbe projekta, sprotno ugotavljanje uspešnosti predvidenih dejavnosti, doseganje operativnih ciljev in vmesnih rezultatov;
    - sodelovanje in koordinacija priprave in objave vzorčnih učnih scenarijev;
    - organizacija in izvedba usposabljanj na VIZ, ki ne potekajo v okviru projekta Digitrajni učitelj;
    - udeležba na delovnih srečanjih in konferencah;
    - načrtovanje in zagotavljanje ustrezne digitalne tehnologije za področje temeljnih vsebin RIN;
    - priprava in objava pristopa razvoja temeljnih znanj RIN učečih se na VIZ (t.i. šolski pristop), ki zajema vsebinske in organizacijske elemente, vključno s katalogom znanj ter načrtom širjenja rezultatov projekta in uvajanja sprememb po koncu projekta;

1. **projektna skupina na VIZ:**

* sodelovanje pri oblikovanju in implementaciji načrta za razvojno delo in uvajanje sprememb;
* sodelovanje pri razvoju in pripravi kataloga temeljnih znanj RIN ter izvedbenega kurikula;
* vzajemno sodelovanje pri oblikovanju didaktičnih pristopov ter strategij poučevanja in učenja;
* preizkušanje in testiranje v inovativnih oddelkih oz. skupinah;
* sodelovanje pri evalvaciji projekta;
* udeležba na usposabljanjih projekta, delovnih srečanjih;
* sodelovanje pri pripravi in objavi pristopa razvoja temeljnih znanj RIN učečih se na VIZ.

**2.3) Inovativni** **oddelki oz. skupine na VIZ**

* + 1. **Vključevanje oddelkov oz. skupin v projekt**

V času projekta je treba zagotoviti na posameznem VIZ vsaj 6 inovativnih oddelkov oz. skupin.

Predvidena dinamika vključevanja:

* v šolskem letu 2024/25 sta vključena vsaj 2 oddelka oz. skupini, v katerih je zagotovljeno med drugim tudi medpredmetno sodelovanje vsaj dveh predmetov (šole) ali področij dejavnosti (vrtci);
* v šolskem letu 2025/26 so vključeni vsaj 4 oddelki oz. skupine, v katerih je zagotovljeno med drugim tudi medpredmetno sodelovanje vsaj dveh predmetov (šole) ali področij dejavnosti (vrtci).

Inovativni oddelek zajema učence/dijake oz. študente iz višješolskega programa.   
Inovativna skupina zajema otroke.   
  
Posamezni VIZ lahko vključi tudi manjše število oddelkov oz. skupin, vendar pa mora biti kazalnik o številu inovativnih oddelkov oz. skupin na ravni projekta dosežen.

* + 1. **Aktivnosti strokovnih delavcev v inovativnih** **oddelkih oz. skupinah**

Preizkušanje in testiranje v inovativnih oddelkih zajema:

* načrtovanje novih učnih priložnosti za opolnomočenje učečih se s temeljnimi znanji RIN, ki jih ni v kurikulu, učnih načrtih oz. katalogih znanj (lahko so tudi del različnih strokovnih oz. znanstvenih področij, kot npr. vesolje, trajnostni razvoj, medicina, šport, kultura), za kar je pomembna fleksibilnost in odprtost VIZ;
* načrtovanje in izvedba ter evalvacija dejavnosti v inovativnih oddelkih oz. skupinah, vključno s preverjanjem ter vrednotenjem temeljnih znanj RIN (skladno s predlogom RINOS, Priloga 1.1 Dodatek specifikacijam) ob vključevanju zunanji izvajalcev;
* oblikovanje vzorčnih učnih scenarijev.

Za področje temeljnih znanj RIN je treba zagotoviti dodatne ure oz. čas, skladno z obstoječimi predpisi (npr. soglasje staršev; v okviru razširjenega programa oz. interesne dejavnosti).

Glede na raven vzgojno-izobraževanega procesa je treba zagotoviti naslednje načine izvedbe dejavnosti v inovativnem oddelku oz. skupini:

* **v vrtcih in osnovnih šolah do vključno 5. razreda** zagotoviti vsaj **12 ur** na šolsko leto za temeljne vsebine RIN, praviloma dvakrat letno v obliki projektnega dela (npr. en jeseni in en spomladi; ne izvajati v obliki klasičnega predmetnika »1 ura na teden«). Temeljna znanja RIN naj se razvijajo preko reševanja problemov iz vsakdanjih avtentičnih situacij (posameznika, družbe, industrijskih in drugih problemov iz lokalnega okolja). Pri načrtovanju in izvedbi dejavnost je zato treba upoštevati kombinacijo medpredmetnega sodelovanja (pri obstoječih urah) in dodatnih zahtevanih ur dejavnosti RIN.
  + Primer projekta medpredmetno zasnovane vsebine ločevanja odpadkov, pri katerem učenci usvajajo cilje različnih predmetov. Glavni namen projekta je dvig kompetenc učečih se za trajnost in izdelava računalniške igre na temo ločevanja odpadkov. Pri slovenščini učenci izdelajo celotni scenarij igre, ki ga pri likovni umetnosti grafično oblikujejo. Pri glasbeni umetnosti za igro ustvarjajo glasbeno predlogo. Pri matematiki razvijajo logično mišljenje in reševanje problemov. Pri naravoslovju podrobneje opredeljujejo pravila in pomen ločevanja odpadkov. V okviru dodatnih **6 ur** pa razvijajo temeljna znanja RIN (algoritmi in programiranje - razbijanje problema na manjše podprobleme in obratno generalizirajo celovitejše rešitve iz posameznih, spoznavajo računalniška okolja za igrifikacijo procesa, izdelajo in tehnično preverijo končni rezultat ter iščejo napake pri procesu).
* **od vključno 6. razreda osnovne šole, srednjih in višjih strokovnih šolah ali dijaških domovih**  zagotoviti **vsaj 18 ur na šolsko leto za temeljne vsebine RIN.**  Pri tem je praviloma treba v posameznem šolskem letu zagotoviti:
* praviloma enkrat letno v obliki projektnega dela (ne izvajati v obliki klasičnega predmetnika »1 ura na teden«). Temeljna znanja RIN naj se razvijajo preko reševanja problemov iz vsakdanjih avtentičnih situacij (posameznika, družbe, industrijskih in drugih problemov iz lokalnega okolja). Pri načrtovanju in izvedbi dejavnost je zato treba upoštevati kombinacijo medpredmetnega sodelovanja (pri obstoječih urah) in dodatnih **6** **ur**, ki so namenjeni razvoju in preverjanju temeljnih znanj RIN;
* vsaj **12 ur** (praviloma po 2 uri skupaj, ne izvajati v obliki klasičnega predmetnika »1 ura na teden«) namenjenih razvoju in preverjanju temeljnih znanj RIN.

**Zagotoviti je treba strokovnjake za izvedbo zgoraj navedenih dodatnih ur dejavnosti za opolnomočenje s temeljnimi vsebinami RIN**: učitelj RIN, strokovnjaki iz konzorcijjskih partnerjev in zunanji izvajalci projekta, npr.: podjetja, neprofitne organizacije, društva, mladinske organizacije, VIZ, fakultete (tudi študentje pedagoških ali računalniških smeri), v posameznih primerih pa izvajati tudi medgeneracijsko izobraževanje (bivši učenci ali dijaki; starejši učenci ali dijaki; starši in drugi).

* + 1. **Aktivnosti učečih se v inovativnih** **oddelkih oz. skupinah:**

Personalizirano in sodelovalno učenje: ozaveščena in trajna aktivna vloga učečega se (vključno z lastništvom, ang. ownership) v vseh fazah in dejavnostih vzgojno-izobraževalnega procesa:

* pri načrtovanju (vključno z izbiro in upravljanjem učnih poti posameznika);
* izvedbi (vključno z vzajemnim učenjem in vrednotenjem, pravočasnostjo in kakovostjo (večkratnih) povratnih informacij, zbiranjem dokazov in rezultatov učenja ter sprotno samorefleksijo);
* evalvaciji (vključno s samoevalvacijo).

Razvoj personaliziranega in sodelovalnega učenja v posameznem oddelku se mora razvijati več let, da bodo učeči se ponotranjili procese razvoja znanja. Učeči se naj bodo že na začetku seznanjeni, da bodo soudeleženi pri razvoju in testiranju učnih strategij. Tako bodo dejavnosti prispevale tudi k razvoju samouravnavanja in vseživljenjskega učenja.

* + 1. **Sodelovanje z zunanjimi izvajalci**

Vsak VIZ sodeluje z vsaj enim zunanjim izvajalcem na področju izobraževanja, ki ni partner konzorcija. Zunanji izvajalci so lahko ključni deležniki na področju izobraževanja (VIZ, javni zavodi po 28. členu ZOFVI, visokošolski zavodi, javni raziskovalni in infrastrukturni zavodi, javne organizacije za izobraževanje odraslih itd.) in zunanji deležniki (npr. podjetja, neprofitne organizacije, gospodarska ali obrtna zbornica, društva in druge organizacije civilne iniciative, mladinske organizacije, lokalne skupnostni, posamezniki itd.). Zunanji izvajalci v projektu sodeluje pri načrtovanju, izvedbi in evalvaciji dejavnosti za učeče na VIZ. Povezovanje VIZ z zunanjimi izvajalci in strokovnjaki s področja RIN zagotavlja tudi vpogled učečih se v aktualne trende, tehnologije in prakse. Tak način delovanja aktivno prispeva k transformaciji izobraževanja in njegovi smiselni, učinkoviti in premišljanji vlogi v družbi.

S tem bo zagotovljeno celovito iskanje rešitev problemov iz realnega sveta, in sicer z razvijanjem in prenosom znanja ter generiranjem skupnih aktivnosti VIZ in zunanjih izvajalcev, s katerim učeči se rešujejo aktualne družbene in industrijske probleme ter pri tem razvijajo temeljna znanja RIN in kompetence (ključne kompetence, spretnosti 21. stoletja, kompetence za življenje itd.). Tak način delovanja aktivno prispeva k transformaciji izobraževanja in njegovi smiselni, učinkoviti in premišljanji vlogi v družbi.

**2.4) Tedni dejavnosti za vse deležnike**

V času projekta je treba na posameznem VIZ zagotoviti vsaj 3 tedne dejavnosti, ki so namenjene razširjanju aktivnosti in rezultatov med vse deležnike na VIZ (vključno s promocijo in objavo aktivnosti na spletni strani VIZ): vzgojitelji, učitelji oz. drugi strokovni ter vodstveni delavci, učeči se.

Predvidena dinamika izvajanja tednov aktivnosti:

* v šolskem letu 2024/25 je izveden vsaj 1 teden aktivnosti,
* v šolskem letu 2025/26 sta izvedena vsaj 2 tedna aktivnosti.

OPOMBA: Ni obvezno, da se prilagaja urnik v tem tednu. Priporočljive so dejavnosti tako med poukom kot izven ter vključevanje staršev/skrbnikov ter (lokalnih) zunanjih deležnikov.

1. **Vzpostavljena strokovna učeča se skupnost na ravni projekta**

Aktivnosti v okviru učeče se skupnosti:

* priprava in izvedba različnih oblik usposabljanj, ki ne potekajo v okviru projekta Digitrajni učitelj;
* virtualna učeča se skupnost za deljenje in (vzajemno) vrednotenje primerov dobrih praks ter strokovne diskusije;
* grozdenje in redna izmenjava dobre prakse med posameznimi VIZ (npr. hospitacije s protokoli spremljanja, kritično prijateljevanje);
* redna srečanja (na daljavo ali v živo) s predstavitvami in vrednotenjem primerov dobrih praks vseh udeležencev projekta;
* študijski obiski doma in v tujini.

1. **Evalvacija projekta**

Evalvacija napredka učečih se poteka neodvisno od ostalih aktivnosti projekta (usklajeno z ministrstvom) ter vključuje pripravo in izboljšave metodologije in instrumentarija za merjenje napredka temeljnih znanj RIN učečih se.

Ob zaključku projekta se pripravi končno evalvacijsko poročilo.

1. **Promocija in diseminacija**

Promocija aktivnosti in rezultatov projekta je namenjena različnim deležnikom v nacionalnem in mednarodnem prostoru.

Promocija zajema:

1. objave in predstavitve:

* novice in strokovni prispevki na Slovenskem izobraževalnem omrežju SIO.si;
* na spletnih straneh VIZ in drugih;
* na družbenih omrežjih;
* v strokovnih in znanstvenih revijah;
* na srečanjih ključnih in zunanjih deležnikov (študijske skupine in druga delovna srečanja strokovnih skupin);
* na konferencah doma in v tujini (za strokovne in vodstvene delavce, raziskovalce, razvijalce šolskih politik);
* v nacionalnih, regionalnih in lokalnih medijih (tiskanih in elektronskih, radio, TV);
* drugo (letaki, brošure, video, podkasti itd.);

b) aktivno vključevanje in predstavitev rezultatov projekta v okviru evropskega tedna programiranja (aktivnosti za učence, učitelje, starše, itd.) in dnevih varne rabe interneta, domačih in mednarodnih tekmovanjih, natečajih, razstavah, učilnicah prihodnosti (npr. na fakultetah, Evropskem šolskem omrežju) ipd.

1. **Vodenje in koordinacija projekta**

Vodenje in koordiniranje projekta zajema vsebinsko in organizacijsko načrtovanje in izvajanje projekta ter zagotavljanje človeških in materialnih virov na nivoju partnerjev konzorcija.

Vodenje projekta zajema tudi redno spremljanje aktivnosti, sprotno ugotavljanje uspešnosti predvidenih dejavnosti, doseganje operativnih ciljev in vmesnih rezultatov ter usmeritve za sprotno nadgradnjo razvojnih dejavnosti projekta.

Pomembno je razporejanje nalog med sodelavce projekta, zagotavljanje učinkovite organizacije dejavnosti, izvajanje administrativnih nalog, zagotavljanje priprave in dosledne uporabe protokolov, priprava podrobnejšega načrta dejavnosti na VIZ itd.

Za učinkovito izvajanje aktivnosti projekta je treba zagotoviti:

* koordinacijo projekta med partnerji (vključno z izvajanjem agilnih metod projektnega vodenja);
* redna srečanja vodstva projekta;
* redna srečanja razvojnih skupin;
* redna srečanja koordinatorjev vključenih VIZ;
* redna (npr. polletna) srečanja ravnateljev;
* redna srečanja razvojnega tima posameznega VIZ;
* proaktivno redno sodelovanje z ostalimi projekti in dejavnostmi na vsebinskem področju projekta;
* redna poročanja o izvedenih aktivnostih in srečanja s skrbnikom pogodbe na strani ministrstva;
* aktivna udeležba na delovnih sestankih ministrstva.

# 2. Kazalniki inovativni oddelki/skupine in učnih scenarij

Minimalna vrednost pri kazalnikih, ki se nanašajo na številko inovativnih oddelkov oz. skupin ter posledično število učnih scenarijev je odvisna od števila vključenih VIZ; ki bodo zagotovili inovativne oddelke oz. skupine, in sicer kot je navedeno v tabeli, ker je upoštevana toleranca 8 %.

|  |  |  |  |
| --- | --- | --- | --- |
| št. VIZ | Št. inovativnih oddelkov/skupin | št. učnih scenarijev | Število objavljenih učnih scenarijev |
| 5 | 28 | 83 | 33 |
| 6 | 33 | 99 | 40 |
| 7 | 39 | 116 | 46 |
| 8 | 44 | 132 | 53 |
| 9 | 50 | 149 | 60 |
| 10 | 55 | 166 | 66 |
| 11 | 61 | 182 | 73 |
| 12 | 66 | 199 | 79 |
| 13 | 72 | 215 | 86 |
| 14 | 77 | 232 | 93 |
| 15 | 83 | 248 | 99 |

# Upravičeni stroški

Stroški osebja po avtorski ali podjemni pogodbi, ki se nanašajo na izvajanje projekta.

Avtorska ali podjemna pogodba mora poleg splošnih določil vsebovati tudi:

* logotip NOO, skladno s Priročnikom o načinu izvajanja Mehanizma za okrevanje in odpornost,
* vsebino pogodbenega dela (razvidna povezava s projektom),
* bruto ceno na enoto,
* število ur dela, avtorskih pol idr.,
* rok in čas izvedbe,
* navedbo o upravičenosti drugih stroškov (prevozni stroški, stroški prenočevanja), če je relevantno.

Pri izbiri podjemnika oziroma avtorja je treba spoštovati načela gospodarnosti, učinkovitosti in uspešnosti. Konzorcijski partnerji, opredeljeni kot naročniki po zakonu, ki ureja javno naročanje, ravnajo skladno s tem zakonom.

Financiranje po pavšalni stopnji se uporablja za določitev posrednih stroškov projekta, ki vsebinsko obsegajo ostale stroške delovanja, vezane na neposredne stroške osebja. Posredni stroški v pavšalu (brez dokazil) v višini 40 % se računajo od neposrednih upravičenih stroškov osebja: stroški plač in druga povračila stroškov dela zaposlenih na operaciji ter prispevki delodajalcev za socialno varnost (mesečni SSE), in stroškov osebja – delo po podjemni in avtorski pogodbi.

V stroške pavšalnega financiranja sodijo vsi ostali stroški izvajanja aktivnosti projekta, kot npr.:

* stroški zunanjih izvajalcev
* stroški za službena potovanja;
* stroški promocije in diseminacije (vzdrževanje spletne strani, stroški za konference in srečanja, promocijski material, oblikovanje in tisk gradiva, itd.);
* stroški gradiv in didaktičnih pripomočkov;
* stroški, povezani z nakupom in vzdrževanjem tehnologije, aplikacij, licenc itd.
* posredni stroški (računovodja, tajnica, ipd.);
* drugi stroški.

Za opravljene aktivnosti bo končni prejemnik posredoval ministrstvu Vlogo za izplačilo iz sklada NOO, ki je Priloga 4 javnega razpisa z zahtevanimi prilogami:

* Seznam stroškov;
* Obračun SSE;
* Mesečna poročila o izvajanju projekta za zaposlene, iz katerega je razvidna vsebina in rezultati dela osebe ter napredek pri doseganju rezultatov, kazalnikov in ciljev projekta;
* Dokazilo prijavitelja/konzorcijskega partnerja o zaposlitvi osebe ali prerazporeditvi z navedenim odstotkom zaposlitve na projektu (pogodba, aneks ali drug pravni akt, priloži se samo ob prvi Vlogi za izplačilo oz. takrat, ko pride do spremembe);
* Poročilo o izvedenem delu za avtorsko in podjemno delo z zahtevanimi dokazili (dokumentacijo o postopku oddaje javnega naročila, če je upravičenec naročnik po zakonu, ki ureja javno naročanje; avtorska ali podjemna pogodba; račun ali zahtevek za izplačilo avtorskega honorarja ali podjemnega dela; obračun dela (ali individualni REK-2 obrazec); dokazilo o plačilu dela in pripadajočih davkov in prispevkov, vključno z REK-2 obrazcem v primeru množičnega plačila;
* Vsebinsko poročilo o izvajanju projekta, iz katerega je razvidno, da so aktivnosti opravljene ter namen in cilji doseženi v skladu z načrtom oziroma je razviden napredek projekta skladno s prijavnico in načrtom aktivnosti.

# Komplementarnost z drugimi projekti

Ministrstvo bo v obdobju do 2030 sofinanciralo razvojne in implementacijske dejavnosti na več področjih: digitalno izobraževanje, ključne kompetence in kompetence 21. stoletja ter računalniško mišljenje, usposabljanje strokovnih in vodstvenih delavcev ter njihov profesionalni razvoj, kakovost v izobraževanju, inkluzija itd.

Na področju digitalnega izobraževanja komplementarno potekajo projekti v okviru mehanizma Načrta za okrevanje in odpornost (NOO), Programa evropske kohezijske politike 2021–2027 ter Erasmus+ projekti, s katerimi udejanjamo Akcijski načrt digitalnega izobraževanja 2021–2027 ([Akcijski-nacrt-digitalnega-izobrazevanja-2021-2027.pdf (gov.si)](https://www.gov.si/assets/ministrstva/MIZS/SDIG/JR-NOO-usposabljanja-303-35/2022/Akcijski-nacrt-digitalnega-izobrazevanja-2021-2027.pdf)).

V obdobju trajanja projekta je treba zagotoviti komplementarnost s projektom Digitrajni učitelj (Usposabljanje strokovnih in vodstvenih delavcev v vzgoji in izobraževanju za krepitev digitalnih kompetenc, kompetenc za trajnostni razvoj ter finančno pismenost, 2023–2026), s prenovo izobraževalnih programov osnovne in srednje šole ter predšolske vzgoje (2023–2026), s projektom e-šolska torba 2023 (2022–2023), s projektom Dvig digitalne kompetentnosti (2021–2023), s projekti sofinanciranja digitalne tehnologije (oprema ter aplikacije in storitve) ter z drugimi projekti v prihodnje.